А як наконт класікі ХХ стагоддзя? Спектаклі рэжысёрскай лабараторыі “Вучні Тумінаса” пры Вахтангаўскім тэатры ў Маскве расквецілі палітру фэсту і абсурдам Іянэска (“Кароль памірае”), і экзістэнцыялізмам Сартра (“За зачыненымі дзвярыма”). Праўда, першы са спектакляў аказаўся куды больш шматгранным, звязаўшы ўсе эпохі і падкрэсліўшы амбівалентнасць герояў, якія выклікалі на свой адрас не толькі кпіны ды ўсмешкі, але і спачуванні.